Diari Oficial de la Generalitat Valenciana


Sumari del DOGV 846, del 15-06-1988 (1988/811408)

ORDRE de 2 de maig de 1988, de la Conselleria de Cultura, Educació i Ciència, per la qual es convoquen les <<Estades Esportives d'Estiu>> .
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/02/(1)/dof/vci/html**

### Dades del document

Número de DOGV
:   846

Data del DOGV
:   15-06-1988

Secció del DOGV
:   DISPOSICIONS GENERALS

Número del document
:   1988/811408


Data del document
:   02-05-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 2 de maig de 1988, de la Conselleria de Cultura, Educació i Ciència, per la qual es convoca les "Estades Esportives d'Estiu".  
Atés el que disposen l'article 31.28 de l?Estatut d?autonomia de la Comunitat Valenciana, aprovat per Llei Orgànica 5/1982, d?1 de juliol, pel qual s'atribueix a la Generalitat Valenciana la competència exclusiva en matèria d'Esports i Oci, i el Reial Decret 4099/82, de 29 de desembre, sobre traspàs de funcions i serveis en matèria de Cultura a la Comunitat Valenciana, que van ser assignats a la Conselleria de Cultura, Educació i Ciència per Decret del Molt Honorable Sr. President de la Generalitat Valenciana 23/1983, d?1 de març.  
Atés que el període estival és l?època de vacances més llarga dels nostres escolars i la que té millors condicions per a la continuació d'activitats esportives iniciades ja en l?escola amb la competició escolar o per a la iniciació d'altres de noves, pròpies de l?estiu a l'aire lliure. La pràctica d'aquestes activitats, fonamentals per a l?educació completa de l?individu, comporta l'aparició d'hàbits esportius necessaris per a la preparació a la vida i la integració social. La tendència actual del món modern cap al gaudi de cada vegada major nombre d'hores de lleure, fa que cada dia es fomenten més aquestes activitats, per a preparar l?individu a gaudir del seu temps d'oci i donar-li la possibilitat de practicar esports que per raons d'ubicació i disponibilitat de temps suficient, no es poden realitzar com a activitats reglades durant el curs escolar.  
Donades les característiques d'aquesta activitat, cal la participació de les diferents institucions que tenen competències en aquest àmbit, d'una banda les públiques, com Ajuntaments, Diputacions o Generalitat Valenciana, i d'altra les privades, com les Federacions Esportives.  
Per tot això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE  
Article primer  
Es convoquen les «Estades Esportives d'Estiu» per a la població escolar de la Comunitat Valenciana per a l?estiu de 1988, d'acord amb el desplegament normatiu posterior.  
Article segon  
Les «Estades Esportives d'Estiu» per a l'any 1988 s'estructuren partint de la col·laboració amb els Ajuntaments i amb les Federacions Esportives Autonòmiques.  
DISPOSICIONS FINALS  
Primera  
Es facultada la Direcció General d'Esports per a dictar les normes complementàries que calguen per a portar a terme el que disposa aquesta Ordre.  
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 2 de maig de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
BASES DE LES «ESTADES ESPORTIVES D'ESTIU»  
1ª Aquesta campanya va destinada a escolars compresos entre 10-14 anys participants en l?esport escolar en qualssevol de les fases d'aquest.  
2 ª Les activitats consistiran en l?estada a Centres escolars habilitats amb aqueix fi durant 15 dies, practicant-hi les modalitats esportives que tindrà assignades cada seu.  
3.a Les seus s'han fixat aquest primer any experimentalment en col·laboració amb els Ajuntaments respectius en les localitats següents:  
- Torrevieja: Vela, Rem, Badminton.  
- Villajoyosa: Vela, Surf, Espeleologia  
- Denia: Vela, Badminton, Natació.  
- Cullera: Piragüisme, Bàsquet, Handbol.  
- Sagunt: Vela, Bàsquet, Boleivol.  
- Puig: Pilota Valenciana, Boleivol, Bàsquet.  
- Castelló de la Plana: Natació, Boleivol, Bàsquet.  
- Benicarló: Vela, Bàsquet, Handbol.  
4.ª La informació detallada i les inscripcions es podran sol·licitar en els Serveis Territorials de Cultura i Educació a partir del 15 de maig a:  
Alacant: c/ de Carratalà, 47. Tel. 66.23.11   
Castelló de la Plana: c/ Major, 91. Tel. 89.22.88   
València: Av. de Navarro Reverter, 2. Tel. 856.22.96


Còpia Permalink ELI